text: Politiet efterlyser tre røvere 
  01 oktober 2010 kl. 12.47
  Politiet efterlyser nu tre mænd, der onsdag kl.20.35 begik røveri mod Statoil, Vestergade 25 i Toftlund i Sønderjylland. De var alle tre maskerede under røveriet.
  De tre mænd kom kørende i en mørkerød eller bordeaux farvet Ford Escort af ældre årgang. To af mændene stiger ud. Den ene står ved butiksdøren og holder den. Den anden går frem til kassen.
  Her truer han ekspedienten med en 25 cm lang slagterkniv. Manden taler rigsdansk uden dialekt. Han får udleveret et mindre pengebeløb, som han lægger i en medbragt plastpose.
  
  Forlanger cigaretter  
  Røveren ved døren forlanger også at få cigaretter, og de får udleveret nogle kartoner. De løber ud i bilen, hvor den tredje mand venter, og kører i østlig retning ad Vestergade.
  
  Signalement af de tre 
  Signalement:
  A. Fører af bilen
  ? Mand
  ? Iført sort skimaske eller hætte
  ? Sort trøje eller jakke med ærmer med bred hvid stribe helt ned til håndleddet
   
  B. Røveren ved kassen
  ? Mand
  ? Taler rigsdansk uden dialekt
  ? Ca. 25 år
  ? Ca. 185 cm høj
  ? Spinkel af bygning
  ? Mørkeblå sweatshirt, hvor der er et lille påsyet mærke på højre side af brystet.
  ? Lyse jeans
  ? Maskeret med sort skimaske og små solbriller
  C. Manden ved døren
  Taler også rigsdansk uden dialekt
  